Η συναισθηματική κατάσταση εκπαιδευτικών Πρωτοβάθμιας Εκπαίδευσης κατά την διδασκαλία- Ανίχνευση συναισθημάτων με καταγραφή βιοσημάτων και αυτο-αναφορών
Creators: name: Σπυριδοπούλου, Ελένη Ευσταθίου
Publisher: name: Aristotle University of Thessaloniki
Year: 2020
Subjects: Συναίσθημα
Εκπαιδευτικοί
Βιοσήματα
Affect
Teachers
Biosignals

description: Πολλές έρευνες έχουν αναδείξει τη σημασία του συναισθήματος στην ανθρώπινη επικοινωνία και κατά επέκταση το σημαντικό ρόλο που έχει και στην εκπαιδευτική διαδικασία. Στο πλαίσιο ερευνών των συναισθημάτων τα τελευταία χρόνια μέσα από το πρίσμα των τεχνολογιών αναδύθηκε ένας νέος επιστημονικός κλάδος, η συναισθηματική υπολογιστική, που χρησιμοποιεί τεχνολογικά εργαλεία για την ανίχνευσή τους. Η εφαρμογή της συναισθηματικής υπολογιστικής σε συνδυασμό με ψυχοπαιδαγωγικές μεθόδους μπορεί να αποτελέσει ένα πολύ ενδιαφέρον αντικείμενο έρευνας και υποστήριξης της εκπαίδευσης. Η παρούσα έρευνα είχε ως σκοπό τη διερεύνηση της συναισθηματικής κατάστασης έξι εκπαιδευτικών πρωτοβάθμιας εκπαίδευσης κατά τη διάρκεια της διδασκαλίας με τη χρήση συστημάτων συναισθηματικής υπολογιστικής για συλλογή βιοσημάτων (καρδιακών παλμών) αλλά και αυτοαναφορών των συναισθημάτων τους. Η συλλογή βιοσημάτων έγινε με τη χρήση φορητών αισθητήρων Garmin Vivosmart 4 ενώ οι αυτοαναφορές με τη χρήση του ερωτηματολογίου PANAS-SF για διάστημα μιας εβδομάδος. Επίσης, διερευνήθηκαν οι πηγές έντασης των εκπαιδευτικών μέσα από το αντίστοιχο ερωτηματολόγιο και συσχετίστηκαν με το φύλο. Τα αποτελέσματα έδειξαν πως οι εκπαιδευτικοί κατά τη διάρκεια της διδασκαλίας τους βιώνουν κυρίως θετικά συναισθήματα και σε πολύ μικρότερο βαθμό αρνητικά. Επίσης, η εναλλαγή των συναισθημάτων αποτυπώθηκε στον καρδιακό ρυθμό με εμφανείς μεταβολές στην πλειονότητα των περιπτώσεων. Ακόμα, από την έρευνα φάνηκε πως οι πιο στρεσογόνοι παράγοντες για τους εκπαιδευτικούς είναι αυτοί που σχετίζονται με τη μάθηση και τη συμπεριφορά των μαθητών/τριων όπως κι αυτοί που σχετίζονται με τον οργανισμό του σχολείου. Οι συσχετίσεις με τα δημογραφικά στοιχεία δεν έδωσαν στατιστικά σημαντικά αποτελέσματα. Το μικρό δείγμα της έρευνας ήταν ένας κύριος περιορισμός. Τα συμπεράσματα δίνουν σημαντικές πληροφορίες για τη συναισθηματική κατάσταση των εκπαιδευτικών κατά τη διδασκαλία και αναδεικνύουν τη χρησιμότητα των εφαρμογών συναισθηματικής υπολογιστικής στην προαγωγή της εκπαιδευτικής διαδικασίας.
description: Many studies have highlighted the importance of emotion in human communication and consequently its major role in the educational process. In this context of research, the recent years has emerged a new area in the science of technology called affective computing, which uses technological tools to recognize emotion. The application of affective computing in conjunction with psychopedagogical methods can be a very interesting subject of research in education. The purpose of this paper was to investigate the emotional state of six primary school teachers during teaching, using wearable computing systems to collect biosignals (heartbeats) but also by self-reports of their emotions. Biosignals were collected using the Garmin Vivosmart 4 portable sensor thus self-reported emotions using the PANAS-SF questionnaire for one week. Also, the sources of teachers’ stress were investigated through a corresponding questionnaire and correlated with their gender. The results showed that teachers during their teaching experience basically positive emotions and to a lesser extent negative ones. Also, the alternation of emotions was reflected to the heart rate with obvious changes in most cases. Furthermore, research has shown that the most stressful factors for teachers are those related to student learning and behavior, as well as those related to school organization. The correlations with the demographic data did not give statistically significant results. The main limitation of the research was its small sample. The findings provide important information about the emotional state of teachers during teaching and highlight the usefulness of emotional computing applications in promoting the educational process.